กิเลนผยอง ทำศึกบิ๊กแมตซ์ไทยลีก รับมือ กระต่ายแก้ว
เตะต่อเนื่อง ศึกลูกหนัง โตโยต้า ไทยลีก 2016 นัดมิดวีก กลางสัปดาห์ พุธนี้ (9 มี.ค.) ดวลเกือกกันครบ 9 คู่ 9 สนาม โดยบิ๊กแมตช์ กิเลนผยอง เอสซีจี เมืองทอง ยูไนเต็ด ลุ้น เจ้ามุ้ย ธีรศิลป์ แดงดา หายเจ็บกลับมายืนตัวจริงล่าตาข่าย จ่าฝูง บางกอกกล๊าส ที่เตรียมจัดทัพใหญ่บุกมาเยือน ซึ่งทรูสปอร์ต 2 จะถ่ายทอดสด ในเวลา 20.00 น., ,ขณะที่ แชมป์เก่า บุรีรัมย์ ยูไนเต็ด กลับมาเปิดรังรอเคี้ยว ตะหานน้ำ ราชนาวี ส่วน แข้งเทพ แบงค็อก ยูไนเต็ด ยกพลบุกเยือนพัทยา เช่นเดียวกับ มังกรไฟ บีอีซี เทโรศาสน ที่จะออกไปเยือน พลังเอ็ม โอสถสภา ด้านน้องใหม่ สุโขทัย เอฟซี จะเปิดสนามเหย้าทุ่งทะเลหลวงของตัวเอง รับแข้ง กว่างโซ้ง เชียงราย ยูไนเต็ด,ฟุตบอล โตโยต้า ไทยลีก 2016 เตะกันต่อเนื่องในนัดมิดวีก กลางสัปดาห์ วันพุธที่ 9 มีนาคมนี้ เป็นเกมนัดที่ 2 ของฤดูกาลแข่งขันครบ 9 คู่ 9 สนาม โดยไฮไลต์อยู่ที่เกม บิ๊กแมตช์ เวลา 20.00 น. กิเลนผยอง เอสซีจี เมืองทอง ยูไนเต็ด เปิดรังเอสซีจี สเตเดียม พบ กระต่ายแก้ว บางกอกกล๊าส เอฟซี ทีมจ่าฝูงของตาราง ถ่ายทอดสดทรูสปอร์ต 2,เมืองทองฯ เพิ่งได้กองหลังชาวสเปนมาใหม่ คือ มาริโอ อบรานเตซ แต่คาดว่าเกมนี้น่าจะเป็นตัวสำรอง ส่วน เจ้ามุ้ย ธีรศิลป์ แดงดา กองหน้าตัวเก่งที่เจ็บแผ่นหลังและพักนานกว่า 2 เดือน มีลุ้นกลับมาเป็นตัวจริงในเกมนี้ พร้อมด้วยคลีตัน ซิลวา, เมสซีเจ ชนาธิป สรงกระสินธ์, สารัช อยู่เย็น, ธนบูรณ์ เกษารัตน์ ที่เป็นแกนหลักของทีม,ส่วนทีมเยือนบางกอกกล๊าส นัดแรกถล่ม โอสถสภาฯ 4-1 ทำให้นำเป็นจ่าฝูงทีมแรกของปี 2016 เกมนี้ไม่มีปัญหาในการจัดทัพ เตรียมใช้ผู้เล่นชุดเดิมจากเกมนัดแรก นำโดยแข้งต่างชาติทีเด็ด ลาซารัส คาอิมบี, ดาร์โก ทาเซฟสกี และอาเรียล โรดริเกวซ ดาวยิงทีมชาติคอสตาริกา,เวลา 19.00 น. ปราสาทสายฟ้า บุรีรัมย์ ยูไนเต็ด แชมป์เก่า เปิดสนามไอ โมบาย สเตเดียม พบ ตะหานน้ำ ราชนาวี ถ่ายทอดสดทรูสปอร์ต เอชดี 3 เจ้าถิ่นยังคงไม่มีไคโอะ กอนซาเวซ ที่ยังไม่หายบาดเจ็บ ทำให้กองหน้าต้องใช้คิม เซือง ยอง เป็นหน้าเป้าเหมือนเดิม และอาจส่งเวสลีย์ อัลเวส อีกหนึ่งกองหน้าตัวใหม่ลงสนาม ขณะที่ราชนาวีมีอังเดร หลุยส์ ไลเต, แองเจลโล มาชูกา, ชณธวัฒน์ ศรีสุข นำทัพ,สำหรับโปรแกรมคู่อื่นๆ เวลา 19.00 น. ฉลามชล ชลบุรี เอฟซี เล่นที่ชลบุรี สเตเดียม พบสุพรรณบุรี เอฟซี ถ่ายทอดสดทรูสปอร์ต เอชดี 2 กับทรูสปอร์ต 7 เวลา 18.00 น. โอสถสภา เอ็ม-150 สมุทรปราการ พบ บีอีซี เทโรศาสน ที่สนามกีฬาเคหะ บางพลี ถ่ายทอดสดทรูสปอร์ต 6, ชัยนาท ฮอร์นบิล พบ นครราชสีมา ที่สนามเขาพลอง ถ่ายทอดสดทรู 4 ยู, สุโขทัย พบ เชียงราย ยูไนเต็ด สนามทุ่งทะเลหลวง ถ่ายทอดสดทรูวิชั่นส์ 357, พัทยา ยูไนเต็ด พบ แบงค็อก ยูไนเต็ด ที่สนามเทศบาลเมืองหนองปรือ ถ่ายทอดสดทรูสปอร์ต 2, เวลา 19.00 น. อาร์มี่ ยูไนเต็ด พบ ราชบุรีที่ สนามกีฬากองทัพบก ถ่ายทอดสดทรูวิชั่นส์ 445 และเวลา 20.00 น. บีบีซียู เอฟซี พบ ศรีสะเกษ เอฟซี ที่สนามเฉลิมพระเกียรติ เทศบาลนครนนท์ ถ่ายทอดสดทรูสปอร์ต 6
ศึกลูกหนัง โตโยต้า ไทยลีก 2016 พุธนี้ โดยบิ๊กแมตช์ กิเลนผยอง เอสซีจี เมืองทอง ยูไนเต็ด ลุ้น เจ้ามุ้ย ธีรศิลป์ แดงดา หายเจ็บกลับมายืนตัวจริงล่าตาข่าย จ่าฝูง บางกอกกล๊าส ที่เตรียมจัดทัพใหญ่บุกมาเยือน ในเวลา 20.00 น. 
โตโยต้า ไทยลีก 2016,กิเลนผยอง,เอสซีจี เมืองทอง ยูไนเต็ด,บางกอกกล๊าส เอฟซี,กระต่ายแก้ว,ข่าวกีฬา,ข่าว,ไทยรัฐออนไลน์